39 in Sasolburg-hof vir openbare geweld | Nuus24
Sasolburg – Altesaam 39 mense wat van openbare geweld en kwaadwillige saakbeskadiging aangekla is, het Woensdag in die Sasolburg-landdroshof verskyn.Uit die groep sal 29, wat van Deneysville naby Sasolburg is, op 30 Januarie vir borgtog aansoek doen.Landdros C Neyt het die 10 ander met ‘n waarskuwing vrygelaat.Hulle is Maandag en Dinsdag tydens gewelddadige betogings oor die voorgestelde samesmelting van die Metsimaholo plaaslike munisipaliteit in Sasolburg met die Ngwathe-munisipaliteit, waaronder Parys val, in hegtenis geneem.Sasolburg, Deneysville en Orangeville val onder Metsimaholo.Die staatsaanklaer Hennie Olivier sê die borgaansoek is uitgestel omdat die groep nie regsverteenwoordiging het nie.– Volg Nuus24 op Twitter
Lees meer oor: sasolburg | openbare geweld VOLGENDE OP NUUS24X